বিজ্ঞানবাদ
বিজ্ঞানবাদ বলতে সমাজের আদর্শিক ও জ্ঞানতাত্ত্বিক মূল্য নির্ধারণের সর্বোৎকৃষ্ট বা একমাত্র বস্তুনিষ্ঠ উপায় হিসাবে বিজ্ঞানের প্রয়োগ, ব্যবহার ও প্রচারকে বোঝায়। বিজ্ঞানবাদ শব্দটি সাধারণত সমালোচনামূলক অর্থে ব্যবহৃত হয় যা বৈজ্ঞানিক পদ্ধতি বা অনুরূপ বৈজ্ঞানিক মান প্রয়োগের জন্য উপযুক্ত নয় বলে বিবেচিত ক্ষেত্রগুলোতে বিজ্ঞানের অযাচিত প্রয়োগকে নির্দেশ করে।